CELEX: 62012CN0394
Language: hu
Date: 2012-08-27 00:00:00
Title: C-394/12. sz. ügy: Az Asylgerichtshof (Ausztria) által 2012. augusztus 27-én benyújtott előzetes döntéshozatal iránti kérelem — Shamso Abdullahi

10.11.2012   
            
            
               HU
            
            
               Az Európai Unió Hivatalos Lapja
            
            
               C 343/8
            
         Az Asylgerichtshof (Ausztria) által 2012. augusztus 27-én benyújtott előzetes döntéshozatal iránti kérelem — Shamso Abdullahi
   (C-394/12. sz. ügy)
   2012/C 343/10
   Az eljárás nyelve: német
   
      A kérdést előterjesztő bíróság
   
   Asylgerichtshof
   
      Az alapeljárás felei
   
   
      Panaszos: Shamso Abdullahi
   
      A panaszeljárásban ellenérdekű fél: Bundesasylamt
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni a 343/2003 rendeletnek (1) a 18. cikkével összefüggésben értelmezett 19. cikkét, hogy amennyiben valamely tagállam e rendelkezések alapján kész átvenni a kérelmezőt, e tagállam az a tagállam, amely a 343/2003 rendelet 16. cikke (1) bekezdése bevezető fordulatának értelmében véve felelős a menedékjog iránti kérelem megvizsgálásáért, vagy a nemzeti felülvizsgálati fórumnak, ha a 343/2003 rendelet 19. cikkének (2) bekezdése szerinti fellebbezés vagy felülvizsgálat tárgyában folyamatban lévő eljárásban — az említett átvételi készségtől függetlenül — arra az álláspontra jut, hogy valamely más állam lenne a 343/2003 rendelet III. fejezete szerint felelős tagállam (még ha ezen államhoz nem intéztek is átvételre irányuló megkeresést, vagy az nem is kész átvenni a kérelmezőt), az uniós jog alapján kötelessége, hogy kötelező jelleggel megállapítsa e más tagállamnak a fellebbezés vagy a felülvizsgálat tárgyában történő határozathozatalra irányuló eljárásáért való felelősségét? Alanyi joggal rendelkezik-e e tekintetben minden menedékkérő ahhoz, hogy menedékjog iránti kérelmét egy bizonyos, e felelősségi feltételek szerint felelős tagállam vizsgálja meg?
            
         
               2.
            
            
               Úgy kell-e értelmezni a 343/2003 rendelet 10. cikkének (1) bekezdését, hogy az első jogellenes belépés helye szerinti tagállam („első tagállam”) az alábbi tényállás megvalósulása esetén köteles elismerni a valamely harmadik ország állampolgára menedékjog iránti kérelmének megvizsgálásáért való felelősségét:
               Egy harmadik ország állampolgára harmadik országból érkezve jogellenesen lép be az érintett első tagállamba. Ott nem nyújt be menedékjog iránti kérelmet. Ezt követően egy harmadik országba távozik. Kevesebb, mint három hónappal később egy harmadik országból jogellenesen belép az Európai Unió valamely másik tagállamába („második tagállam”). E második tagállamból azonnal továbbutazik közvetlenül egy harmadik tagállamba, és ott benyújtja menedékjog iránti első kérelmét. Ezen időpontban kevesebb, mint 12 hónap telt el az első tagállamba történt jogellenes belépés óta.
            
         
               3.
            
            
               A második kérdésre adandó választól függetlenül másként ítélendő-e meg a 343/2003 rendelet [eredeti 3. o.] értelmében vett elsődlegesen felelős tagállam — a Bíróság C-411/10. és C-493/10. sz. egyesített ügyekben 2011. december 21-én hozott ítélete ellenére —, ha a második kérdésben említett „első tagállam” esetében olyan tagállamról van szó, amelynek menekültügyi rendszerében — az EJEB 30.696/09. sz. M.S.S.-ügyben hozott 2011. január 21-i ítéletében ismertetettekhez hasonló — rendszeres zavarok tapasztalhatók? Alapul vehető-e például az a feltételezés, hogy az ilyen tagállamban való tartózkodás eleve nem alkalmas arra, hogy az a 343/2003 rendelet 10. cikke értelmében vett, felelősséget megalapozó tényállást képezzen?
            
         
      (1)  Az egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló, 2003. február 18-i 343/2003/EK tanácsi rendelet (HL L 50., 1. o.; magyar nyelvű különkiadás 19. fejezet, 6. kötet, 109. o.)